Caligo

***Caligo*** er en slekt av sommerfugler som hører til gruppen uglesommerfugler (Brassolini) som trolig bør plasseres i underfamilien ringvinger (Satyrinae) i den store familien flikvinger (Nymphalidae). De finnes bare i Sør- og Mellom-Amerika. Denne slekten omfatter meget store, brunlige arter. I motsetning til de fleste dagsommerfugler holder de seg helst inne i den mørke regnskogen og kommer sjelden ut i lyset. Uglesommerfuglene ble tidligere ofte regnet som en familie for seg, Brassolidae.

## Utseende

Store til meget store (vingespenn gjerne 80 – 160&nbsp;mm) sommerfugler, vanligvis brunlige, med påfallende store vinger sammenlignet med kroppen, som er ganske kort og liten. Antennene er svært tynne, ganske svakt klubbeformede, nesten halvparten så lange som forvingene. **Vingene**s overside er gjerne mørk, ofte med et bredt tverrbånd av lysere, iridescerende skjell. Av og til kan det meste av vingene være dekket av disse skjellene, som hos de beslektede morfosommerfuglene (Morphini). Forvingene er avrundet trekantede, bakvingene store og brede. Vingenes underside er vanligvis tett tverr-stripet i brunt og hvitt (vatret), med en eller to store øyeflekker på undersiden av bakvingen. **Larvene** er gjerne brunlige, med ulike slags utvekster på kroppen, det bakerste leddet er gaffelformet.

## Levevis
Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever på forskjellige planter, blant andre bambus og arter i ananasfamilien (Bromeliaceae). Flere arter kan leve på bananplanter og gjøre noe skade i plantasjer. De voksne sommerfuglene blir tiltrukket til gjærende frukt.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **uglesommerfugler**, Brassolini Boisduval, 1836
**************** Slekten *Caligo* Hübner, 1819 
***************** *[[Caligo arisbe]]* Hübner, 1822
***************** *[[Caligo atreus]]* (Kollar, 1850)
***************** *[[Caligo bellerophon]]* Stichel, 1903
***************** *[[Caligo beltrao]]* (Illiger, 1801)
***************** *[[Caligo brasiliensis]]* (C. Felder, 1862)
***************** *[[Caligo euphorbus]]* (Felder & Felder, 1862)
***************** *[[Caligo eurilochus]]* (Cramer, 1775)
***************** Hvitstripet uglesommerfugl, *[[Caligo idomeneus]]* (Linnaeus, 1758)
***************** *[[Caligo illioneus]]* (Cramer, 1775)
***************** *[[Caligo martia]]* (Godart, 1824)
***************** *[[Caligo memnon]]* Felder & Felder, 1866
***************** *[[Caligo oberthurii]]* (Deyrolle, 1872)
***************** *[[Caligo oedipus]]* Stichel, 1903
***************** *[[Caligo oileus]]* Felder & Felder, 1861
***************** *[[Caligo placidianus]]* Staudinger, 1887
***************** *[[Caligo prometheus]]* (Kollar, 1850)
***************** *[[Caligo repugno]]* 
***************** *[[Caligo superbus]]* Staudinger, 1887
***************** *[[Caligo suzanna]]* (Deyrolle, 1872)
***************** *[[Caligo telamonius]]* (C. & R. Felder, 1862)
***************** Gulstripet uglesommerfugl, *[[Caligo teucer]]* (Linnaeus, 1758) 
***************** *[[Caligo uranus]]* Herrich-Schäffer, 1850
***************** *[[Caligo zeuxippus]]* Druce, 1902

## Kilder
* Carter, D. 1994. *Sommerfugler fra hele verden.* Teknologisk Forlag. ISBN 82-512-0438-0

## Eksterne lenker
* 
* Brassolini på ''Tree of Life''